Ужо дзявяты раз невялікае польскае мястэчка Навіцы сабрала больш за 40 мастакоў з Польшчы, Беларусі, Украіны, Літвы і, упершыню, з Румыніі. Два тыдні яны працавалі ў тым экалагічна чыстым рэгіёне і, як пажартавалі куратары праекта Катажына Якубоўска і Матэвуш Сора, яшчэ і культурна чыстым. “Абожанае цела” — выстава па выніках пленэру, якая традыцыйна ездзіць потым па розных краінах. У Мінску яна завершыцца пасля велікодных святаў.